open-index/open-wikipedia-markdown huggingface dataset:
Victor Wooten

**Victor Lemonte Wooten** (s. 11. syyskuuta 1964) on yhdysvaltalainen basisti. Hän aloitti bassonsoiton jo kolmivuotiaana vanhemman veljensä Regin opastamana. Wootenin veljeksillä (Regi, Roy, Rudy ja Joseph) oli aikanaan perheyhtye *Wooten Brothers Band*, jossa Victor myös soitti.

Uransa aikana Wooten on soittanut useissa yhtyeissä, kuten jazzin, funkin ja bluegrassin sekoitusta soittavassa Béla Fleck and the Flecktonesissa, sekä fuusiojazzia ja progressiivista musiikkia soittaneissa Bass Extremesissä ja Vital Tech Tonesissa. Lisäksi hän on julkaissut myös omia levyjään, jotka sisältävät pääosin hänen säveltämiään kappaleita. Ensimmäisessä sooloalbumissa A Show of Hands hän ei käyttänyt kappaleissa mitään muuta soitinta kuin bassoa ja laulua.

## Diskografiaa
**Soolo**
*A Show of Hands (1996)
*What Did He Say? (1997)
*Yin-Yang (1999)
*Live in America (2001)
*Soul Circus (2005)
*Palmystery (2008)
*A Show of Hands 15 (2011)
*Words & Tones (2012)
*Sword & Stone (2012)
**Béla Fleck and the Flecktones**
*Béla Fleck and the Flecktones (1990)
*Flight of the Cosmic Hippo (1991)
*UFO Tofu (1992)
*Three Flew Over the Cuckoo's Nest (1993)
*Live Art (1996)
*Left of Cool (1998)
*Greatest Hits of the 20th Century (1999)
*Outbound (2000)
*Live at the Quick (2002)
*Little Worlds (2003)
*Ten From Little Worlds (2003)
*The Hidden Land (2006)
*Jingle All the Way (2008)
*Rocket Science (2011)
**Bass Extremes**
*Cookbook (1998)
*Just Add Water (2000)
**Vital Tech Tones**
*Vital Tech Tones (1998)
*Vital Tech Tones 2 (2000)
**The Wootens**
*The Wootens (1985)
**Greg Howe**
*Extraction (2003)
**SMV**
*Thunder (2008) (Stanley Clarke ja Marcus Miller kanssa,  SMV)

## Aiheesta muualla
*Victor Lemonte Wooten - viralliset verkkosivut
Daley Thompson

**Francis Morgan ”Daley” Thompson** (s. 30. heinäkuuta 1958 Lontoo) on brittiläinen yleisurheilija ja olympiavoittaja. Häntä pidetään usein kaikkien aikojen kuuluisimpana kymmenottelijana, urheilijana, joka toi kymmenottelun suuren yleisön tietoisuuteen.

Daley Thompson voitti kymmenottelun olympiakultaa 1980 ja 1984 sekä rikkoi lajin maailmanennätyksen kolme kertaa. Parhaan tuloksensa 8847 pistettä  hän teki vuoden 1984 olympialaisissa. Se kesti maailmanennätyksenä yhdeksän vuotta ja olympiaennätyksenä aina vuoteen 2004, jolloin Roman Šebrle teki Ateenassa 8893 pistettä. Vuoden 1988 olympialaisissa Thompsonin kuntoa heikensivät loukkaantumiset ja hän sijoittui neljänneksi. 

Maailmanmestaruuden Thompson voitti 1983, Euroopan mestaruuden 1982 ja 1986 (hopeaa 1978) sekä Kansainyhteisön mestaruuden 1978, 1982 ja 1986. Hän olikin ensimmäinen yleisurheilija, joka oli samanaikaisesti hallitseva olympiavoittaja, maailman-, Euroopan- ja Kansainyhteisön mestari.

Urallaan Thompsonin kovin kilpakumppani oli Länsi-Saksan Jürgen Hingsen. Molemmat rikkoivat lajin maailmanennätyksen kolme kertaa vuosien 1982-1984 välillä, mutta arvokisoissa Thompson oli aina parempi.

## Lähteet
Rie Tanaka

**Rie Tanaka** (, s. 3. tammikuuta 1979 Sapporo, Japani) on japanilainen laulaja ja ääninäyttelijä.

## Esiintymiset
### Televisioanimet

* *[[Atashinchi]]* (Fubuki Haruyama)
* *[[Azumanga Daioh]]* (Koyomi Mizuhara)
* *[[Bakuretsu tenshi]]* (Sei)
* *[[Burn-up Scramble]]* (Matsuri Tamagawa)
* *[[Chobits]]* (Chii)
* *[[D.N.Angel]]* (Towa no Shirube)
* *[[Dual Parare runrun monogatari]]* (Mitsuki Sanada)
* *[[Full Metal Panic? Fumoffu]]* (Ren Mikihara)
* *[[Futari wa Pretty Cure Max Heart]]* (Shiny Luminous / Hikari Kujō)
* *[[Gravitation]]* (Ayaka Usami)
* *[[Gundam SEED]]* (Lacus Clyne)
* *[[Gundam SEED Destiny]]* (Lacus Clyne)
* *[[Hakaima Sadamitsu]]* (Yayoi Kamishiro)
* *[[Hanaukyō meidotai]]* (Mariel)
* *[[Hanaukyō meidotai La Verite]]* (Mariel)
* *[[Jigoku shōjo]]* (Akane Sawai)
* *[[Mai-Otome]]* (Tomoe Marguerite / Fia Gloss)
* *[[Nishi no yoki majo]]* (Leandra Chebaiat)
* *[[Ringu ni kakero]]* (Kiku Takane)
* *[[Rizelmine]]* (Kyōko Yachigusa)
* *[[Rozen Maiden]]* (Suigintō)
* *[[Rozen Maiden Träumend]]* (Suigintō)
* *[[Kōtetsu tenshi Kurumi]]* (Saki)
* *[[Otogi story tenshi no shippo]]* (Kingyo no Ran)
* *[[Tenshi no Shippo chu!]]* (Kingyo no Ran)
* *[[Uchū no Stellvia]]* (Kayama Akira)
* *[[UFO Princess Valkyrie]]* (Sanada-san)
* *[[Yu-Gi-Oh! Duel Monsters]]* (Vivian Wong)

### OVA
* *[[GRANDEEK]]*
* *[[Ichigeki Sacchu!! Hoihoi-san]]* (Combat-san)
* *[[Psychic Academy Aura banshō]]* (Orina / Saara)
* *[[Tales of Phantasia the Animation]]* (Martel)

### Videopelit
* *[[Hyperdimension Neptunia (pelisarja)|Hyperdimension Neptunia]]* -sarja (Neptune)
* *[[Shin Megami Tensei: Persona 3]]* (Mitsuru Kirijo)
* *[[Persona 4 Arena]]* (Mitsuru Kirijo)
* *[[Persona 4 Arena Ultimax]]* (Mitsuru Kirijo)
* *[[Persona Q: Shadow of the Labyrinth]]* (Mitsuru Kirijo)
* *[[Persona 3: Dancing in Moonlight]]* (Mitsuru Kirijo)
* *[[Persona Q2: New Cinema Labyrinth]]* (Mitsuru Kirijo)

## Lähteet

## Aiheesta muualla
*  
* 
* 24 wishes, fanisivusto
Z-puskurointi

**Z-puskurointi** (, *syvyyspuskuri*) on tietokonegrafiikan tekniikka, jolla käsitellään 3D-kuvan syvyyttä. Yleensä Z-puskurointi toteutetaan laitteistolla, toisinaan ohjelmallisesti. Se auttaa ratkaisemaan piilotetun pinnan poistoa, jossa pitää kyetä valitsemaan mitkä näkymän elementit ovat näkyviä ja mitkä piilossa. Lisäksi käytössä on algoritmeja kuten maalarin algoritmi, joka on huomattavasti tehottomampi ratkaisu. 

Kun kappale mallinnetaan grafiikkasuorittimella, tuotetun pikselin syvyys (z-koordinaatti) tallennetaan puskuriin (z-puskuri). Yleensä tämä puskuri esitetään 2-ulotteisena XY-taulukkona, jossa kutakin taulukon elementtiä vastaa yksi kuvapiste näytöllä. Jos jonkin kappaleen kuvapiste piirretään samaan pikseliin kuin mihin on aiemmin piirretty, suoritin vertaa syvyyksiä ja valitsee niistä katsojaa lähinnä olevan. Valittu syvyys tallennetaan sitten z-puskuriin vanhan arvon tilalle. Näin puskurin avulla voidaan tuottaa tyypillinen syvyysvaikutelma: lähempänä oleva kappale peittää kauempana olevan.

Z-puskurin tarkkuudella on merkittävä vaikutus näkymän laatuun. 16-bittinen Z-puskuri voi tuottaa häiriöitä kun kaksi kappaletta ovat hyvin lähellä toisiaan. 24- tai 32-bittinen Z-puskuri toimii huomattavasti paremmin. 8-bittistä Z-puskuria ei käytetä juuri koskaan sen hyvin heikon tarkkuuden vuoksi.

Syvyyspuskuri ja säteensuuntaus ovat suosituimmat tavat oikean näkyvyyden varmistamiseen nykyään.

Perinteinen Z-puskurointi on kehitetty tietokoneavusteiseen suunnitteluun, jossa näkymä on tunnettu ja rajattu, ja syvyysarvot ovat myös rajatulla alueella. Perspektiivin mukaan korjattu Z-arvo ei jakaannu tasaisesti Z-puskurin alueelle. Viihteessä ja visuaalisessa simulaatioissa ulkoilmassa tarvitaan suurempia arvoalueita, joka voi aiheuttaa piirtovirheitä etäisissä kappaleissa. W-puskuroinnissa (silmään suhteutettu Z) puskurin käyttö voi jakaantua tasaisemmin läheisten ja kaukaisten kappaleiden välillä.

*Z-culling* on useimpien modernien grafiikkasuorittimen tekemä optimointi, josta on kaksi versiota: Zmax ja Zmin.

Muun muassa Edwin Catmull liitetään Z-puskuroinnin kehitykseen.

## Teoriaa

Kameran käyttämä syvyysasteikko määritellään yleensä z-koordinaatin
arvoilla \mathit{near} ja \mathit{far}. Perspektiivimuunnoksen jälkeen uusi arvo z tai z' saadaan lausekkeesta

z'=
\frac{\mathit{far}+\mathit{near}}{\mathit{far}-\mathit{near}} +
\frac{1}{z} \left(\frac{-2 \cdot \mathit{far} \cdot \mathit{near}}{\mathit{far}-\mathit{near}}\right)


Missä z on vanha z kamera-avaruudessa, ja sitä merkitään joskus w tai w'. Lopulta arvoväli [near, far] normalisoidaan usein välille [-1, 1] vastaavassa järjestyksessä.

## Lähteet

## Aiheesta muualla
* Hierarchical Z-Buffer Visibility (PDF)
Ammoniitti (täsmennyssivu)

**Ammoniitti**  voi tarkoittaa seuraavia asioita:
* ammoniitit, esihistoriallisten merieläinten ryhmä
* ammoniitit, mormonien kirjassa mainittu lahko
* ammoniitit, Ammanin kaupungin muinaiset asukkaat. Suomalaisissa raamatunkäännöksissä Ammonissa asuvat *ammonilaiset*.
* *ammoniitti*, ANFO-räjähdysaineen entinen kauppanimi
Urologiset sairaudet

**Urologisiin sairauksiin** kuuluvat naisten ja miesten virtsaelinsairaudet sekä miesten sukupuolielinten sairaudet. Urologisia sairauksia ovat esimerkiksi munuais- ja kivessyövät, eturauhassyövät, eturauhasen hyvänlaatuinen liikakasvu sekä virtsakivitauti ja virtsarakon toiminnan häiriöt. 

Virtsasairauksien tyypillisinä oireina ovat virtsan tulo alhaisella paineella sekä lisääntynyt virtsaamisen tarve. 

Virtsainkontinenssi on sairaus, jossa virtsa karkailee tahattomasti. Virtsainkontinenssi huonontaa hygieniaa ja aiheuttaa ongelmia sosiaalisissa tilanteissa. Se on yleinen sairaus, sillä jopa noin 5–8 prosenttia suomalaisista kärsii siitä.

## Hoito

Erilaisia urologisia sairauksia hoidetaan eri tavoin. Esimerkiksi eturauhassyöpää hoidetaan leikkauksella ja seurannalla. Leikkaus soveltuu hyväkuntoisille, alle 70-vuotiaille potilaille. Sädehoito sopii paremmin niille, joiden kohdalla leikkaus ei tule kyseeseen. Virtsainkontinenssia hoidetaan esimerkiksi leikkauksella, lääkkeillä ja hormonihoidolla. Virtsakivet poistetaan kehonulkoisella kivenmurskauksella eli ESWL-hoidolla.

## Aiheesta muualla

* HUS 

* http://www.terveysportti.fi/kirjasivut/kustannus.kirjan_tiedot?kutsuja=tilaus&p_id_kirja=153
Brett Hull

**Brett A. Hull** (s. 9. elokuuta 1964 Belleville, Ontario) on entinen jääkiekkoilija, joka on yksi NHL:n historian parhaista hyökkääjistä. Hull on syntynyt Kanadassa, mutta edusti aikuisten tasolla Yhdysvaltojen maajoukkuetta. Hänen isänsä on NHL-legenda Bobby Hull ja setänsä 14 kautta NHL:ssä pelannut Dennis Hull.

## Ura
NHL-urallaan (1986–2005) hän edusti seuroja Calgary Flames, St. Louis Blues, Dallas Stars, Detroit Red Wings ja Phoenix Coyotes. Näissä joukkueissa hän pelasi yhteensä 1&nbsp;269 ottelua runkosarjassa ja viimeisteli niissä 741 maalia ja antoi 650 maalisyöttöä kooten yhteensä 1&nbsp;391 pistettä. Hän on tehnyt viidenneksi eniten maaleja NHL:n runkosarjassa sekä neljänneksi eniten pudotuspeleissä. Pudotuspeliotteluita hän pelasi yhteensä 202 ja teki niissä tehopisteitä 103+87=190.

Vuoden 1999 kevään Stanley Cup -finaalin kuudennessa pelissä pelatessaan Dallas Starsissa Buffalo Sabresia vastaan Hull viimeisteli kyseenalaisen voittomaalin jatkoajalla Dominik Hašekin selän taakse tuoden näin Stanley Cup -voiton Dallasille. Hänen vasen luistimensa oli maalivahdin alueella, kun hän laittoi kiekon Hašekin taakse omasta paluukiekostaan. Tuomarit kuitenkin hyväksyivät maalin sanoen Hullin onnistuneen pitämään kiekon hallinnan läpi tilanteen. Brett Hull voitti toisen Stanley Cupinsa Detroitin paidassa vuonna 2002. 

Hull lopetti pelaajauransa syksyllä 2005  jälkeisen kauden viiden ensimmäisen ottelun jälkeen Phoenix Coyotesin joukkueessa. Hull valittiin NHL-urallaan kolmesti  ja hän oli kahdeksan kertaa mukana . Yhden kauden maaliennätys on kaudelta 1990–1991, jolloin hän teki 86 maalia. Enemmän maaleja yhdellä kaudella on tehnyt vain Wayne Gretzky kahdesti.

Brett Hull ja hänen isänsä Bobby Hull ovat ainoa isä ja poika -pari, jotka ovat kummatkin tehneet yli 600 maalia NHL:n runkosarjassa.

## Uran jälkeen
Dallas Stars ilmoitti marraskuussa 2007 nimittäneensä Hullin väliaikaiseksi GM:kseen. Hän jakoi tehtävän Les Jacksonin kanssa. Toukokuussa 2008 hän ja Jackson tekivät seuran kanssa kolmivuotisen jatkosopimuksen, mutta heikosti menneen kauden  jälkeen heidät siirrettiin toisiin tehtäviin. Heidän seuraajakseen GM:n tehtävässä nimitettiin Joe Nieuwendyk. 

Kesäkuun 22. päivä 2009 Brett Hull nimettiin Hockey Hall of Fameen.

## Tilastot

## Katso myös

* Luettelo 1000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista
* Luettelo NHL-ennätysten tekijöistä
* The Hockey Newsin luettelo 100 parhaasta NHL-pelaajasta

## Lähteet
* 
### Viitteet
Barry Sonnenfeld

**Barry Sonnenfeld** (s.  1. huhtikuuta 1953 New York) on yhdysvaltalainen elokuvaohjaaja ja kuvaaja.

Sonnenfeld aloitti uransa muun muassa Joel ja Ethan Coenin elokuvien kuvaajana. Vuoden 1991 elokuvasta *[[The Addams Family – Perhe Addams]]* lähtien hän on ohjannut ja tuottanut elokuvia.

## Valikoitu filmografia
* *[[The Addams Family – Perhe Addams]]* (1991)
* *[[Addams Family II]]* (1993)
* *[[Get Shorty – hyvä pätkä]]* (1995)
* *[[Men in Black – miehet mustissa]]* (1997)
* *[[Wild Wild West]]* (1999)
* *[[Men in Black II – miehet mustissa II]]* (2002)
* *[[Men in Black III]]* (2012)
* *[[Nine Lives (vuoden 2016 elokuva)|Nine Lives]]* (2016)

## Aiheesta muualla
* 
*
Birgit Fischer

**Birgit Fischer**, *Birgit Schmidt* (s. 25. helmikuuta 1962 Brandenburg an der Havel) on saksalainen, uransa alussa Itä-Saksaa edustanut kilpameloja ja kahdeksankertainen olympiavoittaja. Hän kilpaili kajakkilajeissa. Häntä pidetään yleisesti maailman parhaimpana melojana.

Fischer kilpaili ensimmäisen kerran olympialaisissa vuonna 1980 Moskovassa, mistä alkaen hän voitti kultaa jokaisessa olympiaturnauksessa vuoteen 2004 asti. Itä-Saksan boikotin vuoksi hän ei osallistunut vuoden 1984 olympiakisoihin. Fischer myös on kaikkien aikojen menestyneimpiä olympia- ja arvokisaurheilijoita kaikki lajit huomioiden. Hän on muun muassa

* kaikkien aikojen nuorin ja vanhin naisolympiavoittaja melonnassa (18 ja 42 vuotta)
* ainoa meloja, joka on voittanut kaksitoista melonnan olympiamitalia
* toiseksi eniten (Larissa Latyninan jälkeen) olympiamitaleja voittanut nainen
* voittanut kahdeksan olympiakultaa ja neljä olympiahopeaa
* voittanut 27 MM-kultaa, 7 MM-hopeaa ja 4 MM-pronssia.

Fischer oli naimisissa meloja Jörg Schmidtin kanssa vuosina 1984–1993, jolloin hän kilpaili nimellä **Birgit Schmidt**.

## Urheilu-ura
* 1979 MM-kisat: kultaa 500 m K-4
* 1980 olympialaiset: kultaa 500 m K-1
* 1981 MM-kisat: kultaa 500 m K-1, K-2 ja K-4
* 1982 MM-kisat: kultaa 500 m K-1, K-2 ja K-4
* 1983 MM-kisat: kultaa 500 m K-1, K-2 ja K-4
* 1984 olympialaiset jäivät väliin DDR:n boikotoidessa kisoja
* 1985 MM-kisat: kultaa 500 m K-1, K-2 ja K-4
* 1986 äitiyslomalla (synnytti Ole-pojan)
* 1987 MM-kisat: kultaa 500 m K-1, K-2 ja K-4
* 1988 olympialaiset: kultaa 500 m K-2 ja K-4, hopeaa 500 m K-1
* 1989: lopetti urheilun
* 1992: aloitti uudelleen kilpaurheilun
* 1992 olympialaiset: kultaa 500 m K-1, hopeaa 500 m K-4, edusti ensimmäisen kerran yhdistynyttä Saksaa
* 1993 MM-kisat: kultaa 500 m K-1 ja K-4, pronssia 5000 m K-1
* 1994 MM-kisat: kultaa 500 m K-1 ja K-4, hopeaa 200 m K-2 ja K-4, pronssia 500 m K-2 
* 1995 MM-kisat: kultaa 500 m K-4, hopeaa 200 m K-4
* 1996 olympialaiset: kultaa 500 m K-4, hopeaa 500 m K-2
* 1997 MM-kisat: kultaa 500 m K-2 ja K-4, 200 m K-2 ja K-4 sekä 1000 m K-2
* 1998 MM-kisat: kultaa 500 m K-4, hopeaa 500 m K-2 ja 1000 m K-2
* 1999 MM-kisat: hopeaa 500 m K-4
* 2000 olympialaiset: kultaa 500 m K-2 ja K-4
* 2001: lopetti urheilun
* 2004: aloitti uudelleen kilpaurheilun
* 2004 olympialaiset: kultaa 500 m K-4, hopeaa 500 m K-2
* 2005 MM-kisat: pronssia 1000 m K-4 ja 200 m K-2

## Lähteet

## Aiheesta muualla
*
Toisen asteen oppilaitos

**Toisen asteen oppilaitos** on perusasteen jälkeisiin opintoihin tarkoitettu opisto, jollaisia ovat muun muassa ammattioppilaitos ja lukio.

Toisen asteen opinnot johtavat ylioppilastutkinnon ja/tai ammatillisen perustutkinnon suorittamiseen. Näiden opintojen jälkeen opiskelijalla on oikeus hakea jatkokoulutukseen yliopistoon ja ammattikorkeakouluun. Ammatillinen perustutkinto antaa myös suoraan ammattipätevyyden opiskeltuun ammattiin.

Perusasteeksi katsotaan peruskoulu ja korkea-asteeksi korkeakouluopinnot.

## Toisen asteen koulutus maittain

### Alankomaat
Alankomaiden koulutusjärjestelmässä perusasteen jälkeen on opiskelijalla mahdollisuus valita yksi neljästä oppikokonaisuudesta. Eripituiset tutkintokokonaisuudet kestävät opintosuunnitelman mukaisesti suoritettuna 4–6 vuotta. Perustason tutkinto on nimeltään *voorbereidend middelbaar beroepsonderwijs* eli *VMBO*, joka vastaa ammattikoulua ja kestää neljä vuotta. 

Viisi vuotta kestävä *HAVO* eli *hoger algemeen voortgezet onderwijs* on ammattikorkeakouluun valmistava yleissivistävä tutkinto. *VWO* eli *voorbereidend wetenschappelijk onderwijs* on kuusivuotinen yliopisto-opintoihin valmistava tutkinto. 

### Ruotsi
Ruotsissa toisen asteen koulutusta uudistettiin 1970-luvulla, jolloin lukio- ja ammattikoulutus yhdistettiin uudeksi koulumuodoksi nimeltä *gymnasieskola*. Nykyään koulun käy valtaosa ikäluokasta.

### Suomi
Suomen koulujärjestelmässä peruskoulun jälkeen opiskelija voi valita yleissivistävän tai ammattiin valmistavan opiston eli yleensä lukion tai ammattioppilaitoksen. Lisäksi toisen asteen oppilaitoksia voivat olla esimerkiksi kansanopistot ja aikuiskoulutuskeskukset. Lukio-opinnot kestävät useimmiten kolme vuotta ja koostuvat kaikille yhteisten kurssien lisäksi vapaavalintaisista kursseista. 

Useimpiin toisen asteen oppilaitoksiin haetaan toisen asteen yhteishaussa. Toisinaan hakuprosessiin voi sisältyä valinta- tai soveltuvuuskoe.

*Toisen asteen tutkinnoiksi* tai *keskiasteen tutkinnoiksi* kutsutaan Suomessa ylioppilas- sekä ammattikoulututkintoja. Aiempi nimitys ammattikoulututkinnoille oli kouluasteen tutkinto.

1. elokuuta 2021 alkaen toisen asteen opinnot ovat opiskelijoille maksuttomia. Saman uudistuksen myötä oppivelvollisuusikä nousee 18 vuoteen.

### Yhdysvallat
Yhdysvalloissa toisen asteen oppilaitokseksi luetaan muun muassa lukiota vastaava high school.

## Katso myös
* Toisen asteen oppilaitosten vertailu

## Lähteet
Myyräkuume

**Myyräkuume** eli **epideeminen [[nefropatia]]** (*nephropathia epidemica*, NE) on munuaisoireisiin verenvuotokuumeisiin kuuluva sairaus. Myyräkuumetta aiheuttaa hantaviruksiin, Bunyaviridae-heimoon kuuluva Puumala-virus, joka leviää ihmiseen useimmiten hengitysteitse, kun metsämyyrän ulostetta joutuu hengitysilmaan aerosolina pölyn kautta. Usein näin tapahtuu esimerkiksi puuliitereissä tai ladoissa.

Myyräkuumeessa itämisaika on noin kolme viikkoa mutta voi vaihdella viikosta kahdeksaankin viikkoon. 80 %:lle tartunnan saaneista ei tule oireita lainkaan tai ne ovat vain lieviä. Myyräkuume ei tartu ihmisestä toiseen. Myyräkuumeeseen tulee elinikäinen vastustuskyky sairauden jälkeen, joten sen voi sairastaa vain kerran.

Puolet sairastuneista potilaista on iältään 30–49-vuotiaita. Myyräkuumetta esiintyy myös lapsilla.

Tauti johtaa harvoin kuolemaan. Suomessa kuolemaanjohtaneet tapaukset ovat harvinaisia. Israelilainen myyrätutkija kuoli siihen elokuussa 2014.

Etelä-Savossa kuoli yksi henkilö myyräkuumeen aiheuttamaan jälkitautiin syksyllä 2008.
## Oireet

Taudin oireita ovat: 

* Äkillisesti alkava kuume
* Pahoinvointi ja/tai oksentelu
* Päänsärky
* Selkäkivut
* Vatsakivut
* Virtsan erityksen väheneminen tai lakkaaminen

Useimmat eivät saa taudista oireita.

Harvemmin esiintyviä oireita (alle 30 prosentilla) ovat ohimenevät näköhäiriöt, huimaus, yskä, ripuli, kurkkukipu, nivelkipu, nenäverenvuoto, verivirtsaisuus, turvotukset ja verenpurkaumat iholla. Oireet vaihtelevat tapauskohtaisesti paljonkin, joten myyräkuumetta epäiltäessä on syytä käydä verikokeessa. Tällöin määritetään veressä olevat vasta-aineet ja selvitetään, onko kyseessä todella myyräkuume.

On myös esitetty epäilyä siitä, että myyräkuume saattaisi altistaa jossain määrin lymfoomalle, mutta näyttö ei ole ainakaan toistaiseksi kovin vakuuttava.

## Hoito
Myyräkuume on virustauti, joten siihen ei ole erityistä hoitoa tai lääkettä. Useimmiten myyräkuumeeseen sairastunut henkilö joutuu sairaalahoitoon, mutta lievemmissä tapauksissa kotihoitokin onnistuu. Sairaalassa potilaan olo tehdään mukavammaksi, hänen vointiansa seurataan, häntä nesteytetään ja hänelle annetaan kivunlievitystä. Noin viisi prosenttia sairastuneista joutuu taudin vakavuuden johdosta turvautumaan keinomunuaishoitoon.

## Levinneisyys Suomessa
Suomessa myyräkuumetta esiintyy eniten Kaakkois- ja Keski-Suomessa sekä Pohjanmaalla, mutta se on levinnyt koko maahan. Tautia levittää metsämyyrä (*Myodes glareolus*), ja myyräkuumetapausten määrä vaihtelee myyräkannan mukaan 3–4 vuoden jaksoissa. Myyräkuumetta esiintyy enemmän miehillä kuin naisilla. Eniten tapauksia todetaan vuoden syyspuolella, noin 2000 vuodessa. Suomessa taudilla on maailman suurin esiintyvyys suhteessa väestömäärään.

## Lähteet

## Aiheesta muualla
* Myyräkuume Terveysportti.fi
*Metsäntutkimuslaitos (Metla): Perustiedot myyräkuumeesta
Alexander Payne

**Constantine Alexander Payne** (s. 10. helmikuuta 1961 Omaha, Nebraska) on yhdysvaltalainen elokuvaohjaaja, tuottaja ja Oscar-palkittu käsikirjoittaja.

Paynen elokuvissa yhdistyvät usein sardoninen huumori ja humanistinen, henkilöhahmoihin keskittyvä draama arkisissa nykyajan ympäristöissä.

## Elämä ja ura
Amerikankreikkalaisen Paynen isoisä muutti Kreikasta Yhdysvaltoihin vuonna 1913 ja vaihtoi Papadopoulos-nimensä muotoon Payne.

Payne varttui Omahassa Nebraskassa. High schoolin jälkeen hän luki Stanfordin yliopistossa historiaa ja espanjan kieltä. Payne luki tutkinnon Kalifornian yliopiston elokuvakoulusta, ja ohjasi esikoiselokuvansa *Citizen Ruth* viisi vuotta myöhemmin. Sitä seurasivat *[[Vaalit (elokuva)|Vaalit]]* (1999) ja *[[About Schmidt]]* (2002), jotka Paynen esikoisohjauksen tapaan kuvattiin Nebraskassa.

Paynelle myönnettiin parhaan sovitetun käsikirjoituksen Oscar-palkinto elokuvista *[[Sideways]]* (2004) ja *[[The Descendants]]* (2011), jotka hän myös ohjasi.

Paynen seuraavia elokuvia olivat lottovoittajista kertova mustavalkoinen *[[Nebraska (elokuva)|Nebraska]]* (2013), tieteissatiiri *[[Downsizing]]* (2017) ja sisäoppilaitokseen sijoittuva draamakomedia *[[The Holdovers]]* (2023).

## Filmografia
### Ohjaajana
**[[Citizen Ruth]]* (1996) (*Kansalainen Ruth* tv-esityksessä v. 2000)
**[[Vaalit (elokuva)|Vaalit]]* (1999)
**[[About Schmidt]]* (2002)
**[[Sideways]]* (2004)
**[[Pariisi, rakkaudella]]* (2006, yksi 18 episodista)
**[[The Descendants]]* (2011)
**[[Nebraska (elokuva)|Nebraska]]* (2013)
**[[Downsizing]]* (2017)
**[[The Holdovers]]* (2023)

### Käsikirjoittajana
**[[Voitte suudella sulhasta]]* (*I Now Pronounce You Chuck & Larry*) 2007
**[[Jurassic Park III]]*, 2001

## Lähteet

## Aiheesta muualla
*
Minami Kuribayashi

**Minami Kuribayashi** ( *Kuribayashi Minami*, s. 11. kesäkuuta 1976 Shizuoka, Japani) on japanilainen laulaja ja ääninäyttelijä.

## Esiintymiset
### Televisioanimet
* *[[Kimi ga nozomu eien]]* (Haruka Suzumiya)
* *[[Akane Maniax]]* (Haruka Suzumiya)
* *[[Mai-otome]]* (Erstin Ho)

### Televisio
* *Anipara ongakukan*

### Tietokone- ja videopelit
* *[[Muv-Luv]]* (Kasumi Yashiro)
* *[[Muv-Luv Alternative]]* (Kasumi Yashiro/Haruka Suzumiya)
* *[[Kimi ga nozomu eien]]* (Haruka Suzumiya)
* *[[Hello, world.]]* (Haruka)
* *[[School Days (visual novel)|School Days]]* (Minami Obuchi)

### Musiikkikappaleet
* *Anata ga soba ni iru dake de* (あなたがそばにいるだけで)
* *Anata ga... inai* (あなたが…いない)
* *Beginning*
* *Blue tears*
* *Blue treasure*
* *Chiisana hoshi ga oriru toki* (小さな星が降りる時)
* *Chocolat au lait*
* *Crystal Energy*
* *Dream Wing*
* *Happy Birthday*
* *Harukanaru furusato no uta* (遙かなる地球の歌)
* *Hitokoto dake no yūki* (ひとことだけの勇気)
* *Hoshizora no waltz* (星空のワルツ)
* *I Will*
* *Issho ni ytai ne* (いっしょにいたいね)
* *Junjō Fever* (純情Fever)
* *Kaseki no uta* (化石の歌)
* *Kaze no yukue* (風のゆくえ)
* *Kaze to hoshi ni dakarete...* (風と星に抱かれて…)
* *Kimi ga ita kisetsu* (君がいた季節)
* *Kimi ga nozomu eien* (君が望む永遠)
* *Muvluv Alternative* (マブラヴ・オルタナティブ)
* *Muvluv BASXI* (マブラヴ BASXI)
* *Muvluv* (マブラブ)
* *Onaji tsuki o miteru* (同じ月を見てる)
* *Pitty Pitty Tuning* (Pitty Pitty☆チューニング)
* *Precious Memories*
* *Rumbling Hearts BASXI*
* *Rumbling Hearts Twin o*
* *Rumbling Hearts*
* *Sakura no hana ga saku mae ni* (桜の花が咲くまえに)
* *Shining Days*
* *Shining Days Love Flare Easy Mix*
* *Shining Days Verbose Trance Mix*
* *Shining Days Burst Groove Mix*
* *Snow*
* *Tenshi no shinjitsu* (天使の真実)
* *Tsubasa wa Pleasure Line* (翼はPleasure Line)
* *Yours*

### Radio
* Chiyoren Channel
* Onsoku Hitomishiri Channel
* KimiNozo Radio

## Aiheesta muualla

* Minami Kuribayashin viralliset sivut
Mika Kikuchi

**Mika Kikuchi** ( *Kikuchi Mika*, s. 16. joulukuuta 1983) on japanilainen näyttelijä ja ääninäyttelijä. Hän on kotoisin Saitaman prefektuurissa sijaitsevasta Misaton kaupungista.

## Esiintymiset
### Televisio
* *[[Yksi puhelu tullut]] (Chakushin ari)*
* *[[Kamen Rider Kabuto]]* (Yuki Tamai)
* *[[Tokusō sentai Dekaranger]]* (Koume Kodō)

### Elokuvat
* *[[Φ, Phi]]* (Ayaka)
* *[[Battle Royale II: Requiem]]* (Ayane Yagi)
* *[[Suicide Club]]* (Sakura Kuroda)
* *[[Tokusō sentai Dekaranger The Movie Fullblast Action]]* (Koume Kodō)

## Ääninäyttely
### Televisioanimaatiot
* *[[capeta]]* (Monami Suzuki)
* *[[Mai-Otome]]* (Arika Yumemiya)
* *[[Pocket Monster Advance Generation]]* (Shiromi)
* *[[Tsubasa Chronicle]]* (Mokona)
* *[[xxxHOLiC]]* (Mokona)

### Animaatioelokuvat
* *[[Tsubasa Chronicle – Torikago no kuni no himegimi]]* (Mokona)
* *[[xxxHOLiC – Manatsu no yoru no yume]]* (Mokona)

## Singlet
* *Otome wa do my best desho?* (Mai-Otomen loppumusiikki)
* *My Star* (capetan 4. loppumusiikki)

## Aiheesta muualla
*  
* Kikuchin blogi  
* Production Ogin tietosivu 
* Umeko heya (kuvafoorumi)
World Poker Tour (televisiosarja)

**World Poker Tour** (**WPT**) on yhdysvaltalainen televisiosarja, jossa seurataan vuosittaisen kansainvälisen World Poker Tour -kiertueen osakilpailuja. Jokainen kausi huipentuu WPT-finaaliin Bellagio-kasinolla Las Vegasissa, Nevadassa. Ohjelman juontavat pokeriammattilainen, WSOP-voittaja Mike Sexton ja näyttelijä Vince Van Patten. 

## Katso myös

* World Poker Tour

## Aiheesta muualla
*
Ritari Siniparta

**Ritari Siniparta** on ranskalainen tarina, joka kertoo aatelisesta sarjamurhaajasta ja hänen liian uteliaasta vaimostaan. Tarina julkaistiin kirjallisena ensimmäisen kerran Charles Perrault’n kokoelmassa *Histoires ou contes du temps passé* (1697).

## Juoni
Tarinan päähenkilö Siniparta on murhannut kaikki aiemmat vaimonsa. Hän antaa uudelle vaimolleen avaimen ”kiellettyyn huoneeseen” testatakseen vaimonsa tottelevaisuutta. Vaikka Siniparta on kieltänyt vaimoaan menemästä huoneeseen, vaimo ei uteliaisuuttaan malta olla sitä tekemättä, ja hän löytää huoneesta miehensä entisten vaimojen jäännökset. Vaimon käynti paljastuu avaimeen jääneestä pienestä veritahrasta, mutta hänen veljensä pelastavat hänet mieheltään ja tappavat tämän.

Tarina on tunnettu kansansatuna monessa paikassa eri puolilla maailmaa. Salaisen huoneen sisältö vaihtelee versiosta toiseen: joskus huoneessa on vaimovainajien sijaan muita ruumiita tai ruumiinosia, prinssi, tai jopa portti Helvettiin. Myös vaimon pelastumistapa vaihtelee.

## Historia
”Ritari Siniparran” teemoja ovat kielto ja sen rikkominen, uteliaisuuden palkka, ja auvoisan avioliiton kritiikki. Tarinan elementit – paha puoliso, kielletyn ja kalliiksi tulevan tiedon havitteleminen, salainen huone sekä naisten uteliaisuus – ovat yleisiä teemoja länsimaisissa myyteissä ja kertomuksissa. Perraultin käyttämää lähdettä ei tiedetä. Tarinan yksi ehdotettu lähde ovat Euroopassa 1500-luvulla kiertäneet balladit nuorten naisten kaappaajista. Englannista tunnettiin samankaltainen satu nimeltä ”Mr. Fox”. Perraultin on myös arvioitu saattaneen saada tarinaansa innoituksen Pyhän Gildan legendasta. Historiallisista henkilöistä tarinan esikuvaksi on useimmin nostettu 1400-luvulla elänyt sarjamurhaaja Gilles de Rais. Hahmon nimi ”Siniparta” tarkoitti 1500-luvulla ranskan kielessä mustapartaista viettelijää.

Tarinasta tuli ensijulkaisunsa jälkeen hyvin suosittu Euroopassa, ja muun muassa Grimmin veljekset sisällyttivät sen satukokoelmansa ensimmäiseen painokseen vuonna 1812. Tarinasta on sittemmin tehty lukuisia mukaelmia kirjallisuudessa, oopperassa ja elokuvissa. Feministisissä mukaelmissa painopiste on ollut tabun rikkovassa vaimossa eikä miehen rikoksissa.

## Lähteet

## Aiheesta muualla
Gr

**Gr** tarkoittaa seuraavia:

* 
* 
* 
* gramma, vanhentunut tunnus gr, massan yksikkö
* Grashofin luku
* grosz, gr, Puolan złotyn sadasosa
* Gumbölen Ratsastajat, GR, suomalainen ratsastusseura
* .
Glenn Tipton

**Glenn Raymond Tipton** (s. 25. lokakuuta 1947 Blackheath, Englanti) on Judas Priest -yhtyeen kitaristi. Uransa alkuvaiheessa Tipton käytti Fender Stratocaster -kitaraa ja myöhemmin Gibson SG:tä. Nykyään hän soittaa Hamer-kitaralla. Tipton on julkaissut kaksi soololevyä. Tipton jäi sivuun Judas Priestin kiertueilta 2018 sairastuttuaan Parkinsonin tautiin. 

## Uran alkuajat
Glenn Tipton soitti nuorella iällä pianoa äitinsä opetuksella, mutta kitaransoiton hän aloitti vasta 21-vuotiaana. Tipton soittaa pianoa Judas Priestin kappaleessa "Epitaph".

## Soololevyt
*
*

## Lähteet
Jaska Vilén

**Jaska Vilén** (s. 20. heinäkuuta 1976 Helsinki) on suomalainen jääkiekkoilija. Hän on pelannut Haukoissa, Kiekko-Vantaassa ja Saipassa SM-liigaa ja Mestistä.

Vilén kirjoitti KooKoon kanssa vuoden sopimuksen kaudeksi 2009–2010.

## Lähteet
*
K. K. Downing

**K. K. Downing**, koko nimeltään **Kenneth Keith Downing Jr.** (s. 27. lokakuuta 1951 West Bromwich, Englanti) on brittiläinen kitaristi, joka tunnetaan parhaiten Judas Priestin entisenä jäsenenä. Downing muodosti kitaristi Glenn Tiptonin kanssa yhtyeen tärkeän kitara-aisaparin, joka on vaikuttanut Judas Priestin musiikilliseen antiin ratkaisevalla tavalla lähes koko yhtyeen olemassaolon ajan. Downing on myös yhtyeen toinen perustajajäsen, toisen ollessa basisti Ian Hill. Nykyisin hänellä on oma yhtye nimeltä KK´s Priest.

## Biografia
K. K. Downing syntyi 27. lokakuuta 1951 West Bromwichissa, Englannissa. Downingin vanhemmat eivät hyväksyneet poikansa uravalintaa rockmusiikin parissa, eivätkä he ole olleet puheväleissä tämän lähdettyä 16-vuotiaana kotoaan. 
Teini-ikäisenä 1960-luvun lähestyessä loppuaan Downing soitti jo myöhemmin Judas Priest -muotoon muovautuneessa yhtyeessä basisti Ian Hillin kanssa. 
Laulaja Rob Halfordin sekä kitaristi Glenn Tiptonin liittyminen yhtyeeseen ennen sen esikoisalbumin levytystä muodostikin lopulta yhtyeen ytimen, joka oli kasassa neljä vuosikymmentä.

Downingin suurimpina musiikillisina vaikuttajina jo nuoresta iästä lähtien on mainittu esimerkiksi Jimi Hendrix, John Mayall ja Eric Clapton.

Downing jätti Judas Priestin huhtikuussa 2011 eikä osallistunut yhtyeen Epitaph-kiertueelle . Lähdön syynä olivat erimielisyydet yhtyeen jäsenten ja managerien kanssa. Downingin mukaan yhtye ei toimi enää demokraattisesti ja jäsenten soolourat menevät yhtyeen edelle.. Myöhemmin Downing kommentoi loukkaantuneensa, kun häntä ei pyydetty sairauden vuoksi lopettaneen Glenn Tiptonin korvaajaksi. Hän keskittyy nykyään työskentelemään omistamansa golfkentän parissa.

Downingin omaelämäkerta *40 vuotta Judas Priestiä, Kitarasankarin muistelmat* ilmestyi Suomessa lokakuussa 2018.

K.K. Downing palasi tauon jälkeen vuonna 2019, jolloin hän soitti kaksi live-keikkaa Englannissa ja perusti oman yhtyeen KK´s Priest, jonka debyyttialbumi- "Sermons of the Sinner" -ilmestyi lokakuussa 2021. Yhtyeessä soittavat Downingin lisäksi 
Tim "Ripper" Owens (laulu), A.J.Mills (kitara), Tony Newton (basso) ja Sean Elg (rummut).

## Kitarat
* 1964 Gibson Flying V Limited Edition
* 1970 Gibson Flying V
* 1969 Fender Stratocaster (valkoinen)
* 1970–71 Fender Stratocaster (sunburst)
* Custom Hamer Vector
* Vector KK ja KK Mini V (Downingin signature-malleja)
* ESP Custom V
* KxK Guitars (Downingin signature flying V-malleja)

## Lähteet

## Aiheesta muualla
* Downingin artistisivu
Tiivistyminen

**Tiivistyminen** eli **kondensaatio** on aineen olomuodon muutosprosessi, jossa kaasumainen aine muuttuu nesteeksi. Kaasumainen aine on joko kaasua tai höyryä. Höyryn ero kaasuun on se, että höyry voidaan tilavuutta muuttamalla muuttaa nesteeksi. Kaasussa liike-energia on niin suurta, ettei kaasu voi muuttua nesteeksi, ellei lämpötila laske.

Tiivistymiseen liittyviä luonnonilmiöitä ovat muun muassa sade ja kaste. Tiivistymistä ja muita olomuodon muutoksia hyödynnetään monissa teknisissä laitteissa kuten jääkaapeissa ja ilmastointilaitteissa.

Aineen tiivistyessä aine luovuttaa lämpöenergiaa, tiivistymisessä vapautuva energia on kullekin aineelle ominainen ja se on sama kuin höyrystymislämpö. Tiivistymisessä aineen lämpötila ei muutu, vaan pysyy koko prosessin ajan vakiona.

Aineen tiivistymislämpötila riippuu paineesta. Paineen ollessa korkea, aineen höyrystymislämpötila on korkea eli samalla aineen tiivistymislämpötila nousee.

## Kastepiste

Ilman jäähtyessä riittävästi vesihöyry muuttuu kylläiseksi ja tiivistyy sumuksi tai kasteeksi esimerkiksi autojen tuulilasiin. Tällöin ilman suhteellinen kosteus on 100% ja kastepistettä vastaava kylläisen vesihöyryn paine on yhtä suuri kuin ilmassa olevan vesihöyryn osapaine. Kastepisteen ollessa veden jäätymispistettä alempi vesihöyry härmistyy jääksi. Kastepisteessä vettä ei haihdu avoimesta astiasta ilmaan ja esimerkiksi pyykki ei kuivu.

## Lähteet

## Aiheesta muualla
Eisbrecher I

**Eisbrecher I** oli Euroopan ensimmäinen varsinainen jäänmurtaja, jonka hampurilaiset kauppiaat rakennuttivat, jotta laivat voisivat liikkua Elbellä ympäri vuoden. Jäänmurtajien historiaan kuuluva Eisbrecher I, joka myöhemmin sai nimekseen Eisfuchs, valmistui vuonna 1871. Elben jäitä murtamaan rakennettiin myöhemmin nimiä Eisbrecher II ja Eisbrecher III kantaneet alukset.

Talvi 1870–1871 oli poikkeuksellisen ankara. Itämeri jäätyi Tanskan salmia myöten pitäen Kööpenhaminan ja Hampurin satamat suljettuina 60 päivää. Elbellä ajelehtivat jäälautat kasautuivat röykkiöiksi estäen näin laivojen kulun tehokkaasti. Hampurilaiset halusivat kuitenkin harjoittaa kauppaa ja merenkulkua ympäri vuoden. Siksi he asettivat komitean tutkimaan keinoja miten jäätä voisi murtaa laivareiteiltä.

Komitean julistamaan kilpailuun tuli runsaasti ehdotuksia ja parhaana ehdotuksena pidettiin Hampurin teknisen opiston opettajan, laivanrakennusinsinööri Ferdinand Steinhausin (1826–1899) ehdotusta. Hän ehdotti rakennettavaksi tukevarunkoisen aluksen, jossa olisi tehokas höyrykone. Alus kulkisi vauhdilla päin jäätä, sen kaareva keula nousisi jään päälle ja murtaisi jään painollaan. Alus olisi melko pullea muodoiltaan, jotta se kestäisi jään paineen ja tekisi riittävän leveän uoman jäähän. Pullea muoto teki aluksesta merenkäynnissä helposti vaappuvan, joten alus soveltui hyvin vain jäänmurtamiseen. Alus oli tukeva eli kallis rakentaa, siinä ei ollut lastitiloja ja se kulutti paljon hiiliä eli se oli kallis käyttää.

Alus kuitenkin rakennettiin ja rakennettiin pian, sillä se valmistui joulukuussa 1871. Eisbrecher I oli ensimmäinen varsinainen jäänmurtaja Euroopassa ja se osoittautui onnistuneeksi luomukseksi. Se työskenteli pääasiassa Elbellä Hampurin ja Cuxhavenin välillä. Seuraava ankara talvi Itämerellä oli 1876–1877 ja siitä Eisbrecher I selviytyi hyvin, eikä laivaliikenteeseen tullut pitkiä katkoksia.

Alkuaikojen jäänmurron kustansivat kauppiaitten järjestöt, mutta pian se siirtyi Hampurin valtion hoitoon. Elben laivaliikenteen kasvaessa murtajia rakennettiin lisää. Vaikean jäätalven jälkeen Eisbrecher I sai seurakseen voimakkaamman toverin, Eisbrecher II:n, ja myöhemmin Elben jäitä mursi vielä Eisbrecher III.

## Lähteet

* Henrik Ramsay: Jääsaarron murtajat: Helsinki 1949.
* Jorma Pohjanpalo: 100 vuotta Suomen talvimerenkulkua. Helsinki 1978.
Scott Travis

**Scott Travis** (s. 6. syyskuuta 1961 Norfolk, Virginia, Yhdysvallat) on metalliyhtyeiden Judas Priest, Fight ja Racer X rumpali, joista jälkimmäisessä hän soitti jo ennen Priestiä. Kesällä 2019 Travis oli mukana Thin Lizzyn juhlakiertueella. 

Debyyttinsä Judas Priestissä Scott Travis teki vuonna 1990 albumilla Painkiller, kun Judas Priestin entinen rumpali Dave Holland erosi bändistä albumi Ram It Downin jälkeen. 

## Lähteet
Ian Hill

**Ian Frank Hill** (s. 20. tammikuuta 1951, West Bromwich Englanti) on Judas Priest -yhtyeen basisti ja yksi perustajajäsenistä. Hän oppi basson soiton isältään, joka soitti paikallisissa jazz-yhtyeissä. 

Vuonna 1968 hän perusti koulutoverinsa K.K. Downingin kanssa Judas Priest -yhtyeen. Hill on tunnettu tanakasta kompistaan sekä vähäeleisestä lavaesiintymisestään. 

Hänellä on myös poika Rob Halfordin siskon kanssa.

## Musiikkilaitteisto
Hill käyttää Spectorin ja Hamerin 4- ja 5 -kielisiä bassokitaroita. Hän on myös käyttänyt Fender Jazz Bass, Epiphone EB-2 ja Gibson EB-3 -bassokitaroita.

Spectorin ja Hamerin bassoissa hän käyttää EMG P-J -mikrofonisettejä, tai vaihtoehtoisesti EMG 40CS tai 40DC -mikrofoneja.

Hill käyttää SWR SM-1500 ja SM-900 -nuppeja, ja SWR Triad -kaappeja joissa on neljä kaiutinta.

Hän on käyttänyt myös seuraavia laitteita:

* Mesa/Boogie -räkki 400+-kaapeilla 
* Ashley-vahvistimia E.A.R.-kaapeilla, joissa 12 tai 15 tuumaiset kaiuttimet
* Trace Elliot 122HSMX -comboja kahdella 10 tuumaisella kaiuttimella
* SWRE Megoliath -kaappeja

Hill käyttää DR Black Beauties BKB-45 ja Red Devils RDB-45 -kieliä.

## Lähteet
Tanskan salmet

**Tanskan salmet** -termiä käytetään Kattegatin ja varsinaisen Itämeren välisistä salmista, jotka sijaitsevat Jyllannin niemimaan ja Etelä-Ruotsin sekä merialueen saarten välissä. Merkittävimmät salmet ovat:
* Juutinrauma (, )
* Samsøn Belt, Iso-Belt (), Langelandin Belt ja Fehmarnin Belt
* Vähä-Belt ().

Juutinrauman itärannalla sijaitsee Ruotsin Skånen maakunta ja länsirannalla Tanskan Sjællandin saari. Samsøn Belt sijaitsee Sjællandin ja Samsøn saaren välissä sekä Iso-Belt Sjællandin ja Fynin saaren välissä. Langelandin Belt on Lollandin ja Langelandin välissä. Fehmarnin Belt on Lollandin ja saksalaisen Fehmarnin saaren välillä. Vähä-Belt erottaa toisistaan siitä itään sijaitsevan Fynin ja salmen länsipuolella olevan Jyllannin niemimaan.

Suurimmat salmien läpi mahtuvat Baltimax-alukset ovat syväykseltään maksimissaan 15 metriä.

## Lähteet
Kossi

**Kossi** on yksi Burkina Fason provinsseista. Se sijaitsee maan länsiosassa Boucle du Mouhounin hallintoalueella Malin vastaisella rajalla. Siellä on vuoden 2006 väestönlaskennan mukaan 272&nbsp;233 asukasta ja sen pinta-ala on 7&nbsp;324 neliökilometriä. Provinssin pääkaupunki on Nouna, joka on myös suurin kaupunki. Toiseksi suurin kaupunki on Djibasso, viimeinen merkittävä kaupunki Nounasta Maliin menevän tien varrella.

Kossi on Burkina Fason vähiten kehittyneitä provinsseja. Siellä ei ole juurikaan päällystettyjä teitä.

## Departementit
* Barani
* Bomborokuy
* Bourasso
* Djibasso
* Dokuy
* Doumbala
* Kombori
* Madouba
* Nouna
* Sono

## Lähteet

## Aiheesta muualla
Impilahti (Karjalan tasavalta)

**Impilahti** () on taajama ja entinen maalaiskunta Karjalan tasavallan Pitkärannan piirissä Venäjällä. Se sijaitsee Laatokan pohjoisrannalla 27 kilometriä maanteitse Pitkärannasta luoteeseen. Taajamassa oli 900 asukasta vuonna 2012.

Impilahden kunta lakkautettiin vuoden 2023 huhtikuussa, jolloin Pitkärannan piirin paikallishallinto uudistettiin. Kunnassa oli vuoden alussa 589 asukasta.

## Maantiede ja asutus
Impilahden kunnan pinta-ala oli 427,2 neliökilometriä tai ilman Laatokan vesialuetta 194 neliökilometriä. Se rajoittui luoteessa Pitkärannan piirin Läskelän ja koillisessa Suojärven piirin Loimolan kuntiin, idässä Pitkärannan kaupunkiin sekä etelässä ja lännessä Laatokan kautta Sortavalaan. Maapinta-alasta valtaosa oli metsää.

Entisen kunnan alueella virtaavat Syskyänjoki, Mustaoja, Pokamonjoki ja Hiihnijoki. Suurimmat järvet ovat Laatokan ohella Ruokojärvi, Satisenjärvi (ven. *Andronino*) ja Hippolanjärvi. Hyötykaivannaisiin kuuluvat graniitti, gneissigraniitti, amfiboliitti, liuskekivi, hiekka ja sora. Seudulle suunnitellaan Laatokan saariston kansallispuistoa.

Impilahden taajaman lisäksi kuntaan kuului kahdeksan kylää: Kirkonkylä, Kitelä, Leppäsilta, Metsäkylä, Sumeria, Syskyä, Tervanselkä ja Vuorilampi. Keskustaajaman jälkeen toiseksi suurin asutuskeskus on 60 asukkaan Leppäsilta. Vuorilammella ei ole lainkaan vakituista asutusta. Vuoden 2010 väestönlaskennan mukaan kunnan asukkaista 74&nbsp;% oli kansallisuudeltaan venäläisiä, 9&nbsp;% valkovenäläisiä, 7&nbsp;% karjalaisia, 3&nbsp;% ukrainalaisia ja 2&nbsp;% suomalaisia.

## Historia
Ennen talvi- ja jatkosotaa alue kuului Suomeen. Venäjän Impilahden kunta käsitti suunnilleen entisen Suomen Impilahden kunnan länsiosan.

## Liikenne, talous ja palvelut
Impilahden kautta kulkee Aunuksen ja Sortavalan välinen A130-maantie sekä Lotinapellon ja Jänisjärven välinen rautatie. Taajamasta on linja-autoyhteydet Pitkärantaan ja Sortavalaan. Rautatiellä on Leppäsillan asema sekä Impilahden ja Kitelän pysäkit.

Alueella toimii vuonna 2003 perustettu Stora Enson saha, kaksi kalanviljelylaitosta, karjatila, ompelimo ja rakennustarviketeollisuutta. Impilahdella on metsänhoitoalueen konttori, Pietarin yliopiston geologian tiedekunnan ja Venäjän tiedeakatemian limnologian tutkimusinstituutin tutkimusasemat.

Keskustaajaman palveluihin kuuluu lastentarha, keskikoulu, kulttuuritalo, kirjasto, lääkintäasema, posti ja joukko kauppoja. Taajamassa on kirkko.

## Nähtävyydet ja matkailu
Leppäsillan itäpuolella sijaitsee kivikautinen asuinpaikka. Impilahden taajamalla on historiallisen asutuksen status. Rakennusmuistomerkkeihin kuuluvat suomalaisajalta säilyneet Impilahden pappila, koulutalo, pankki ja hotelli sekä kaksi asuintaloa. Seudulla on talvi- ja jatkosodassa kaatuneiden neuvostoliittolaisten ja suomalaisten sotilaiden sekä neuvostoliittolaisten sotavankien hautapaikat.

Seudulla on useita lomakyliä ja metsästysmajoja.

## Lähteet
* 

### Viitteet
Harlu (Karjalan tasavalta)

**Harlu** () on taajama ja entinen maalaiskunta Karjalan tasavallan Pitkärannan piirissä Venäjällä. Se sijaitsee Jänisjoen varrella 47 kilometriä Pitkärannasta maanteitse luoteeseen. Taajamassa oli 828 asukasta vuonna 2012.

Harlun kunta lakkautettiin vuoden 2023 huhtikuussa, jolloin Pitkärannan piirin paikallishallinto uudistettiin. Kunnassa oli vuoden alussa 987 asukasta.

## Maantiede ja asutus
Harlun kunnan pinta-ala oli 261 neliökilometriä. Se rajoittui koillisessa Suojärven piirin Loimolan, kaakossa Pitkärannan piirin Läskelän, lounaassa Sortavalan ja lännessä Sortavalan piirin Kaalamon kuntiin. Pinta-alasta valtaosa oli metsää.

Entisen kunnan alueella virtaavat Jänisjoki, Alatsoja ja Pirokanoja. Suurimmat järvet ovat Laatokan ohella Jänisjärvi ja Suistamonjärvi. Hyötykaivannaisiin kuuluvat kulta, gneissigranitti, liuske ja rakennuskivi. Seudulle suunnitellaan Laatokan saariston kansallispuistoa .

Keskustaajaman lisäksi kuntaan kuului Jänisjärven asema sekä kolme kylää: Alattu, Rautalahti ja Ulmalahti. Hämekosken kylä lasketaan osaksi Harlun taajamaa. Toiseksi suurin asutuskeskus on vajaan 400 asukkaan Rautalahti. Vuoden 2010 väestönlaskennan mukaan kunnan asukkaista 79&nbsp;% on kansallisuudeltaan venäläisiä, 10&nbsp;% valkovenäläisiä, 3&nbsp;% karjalaisia ja 2&nbsp;% ukrainalaisia.

## Historia
Harlun kunta käsitti ennen talvi- ja jatkosotaa Suomeen kuuluneen Harlun kunnan pohjoisosan. Harlun kirkonkylä tunnettiin myös nimellä Leppäkoski. Siellä oli Läskelän paperitehtaan yhteyteen kuulunut sellu- ja paperitehdas, joka lopetti toimintansa 1980-luvun lopussa. Vuonna 1959 Harlun taajamassa oli 4&nbsp;000, vuonna 1979 2&nbsp;000 ja vuonna 2002 1&nbsp;100 asukasta. Neuvostoaikana sillä oli kaupunkimaisen taajaman status.

## Liikenne, talous ja palvelut
Entisen kunnan läpi kulkee Aunuksen ja Sortavalan välinen A130-maantie. Harlusta on linja-autoyhteydet Pitkärantaan, Petroskoihin, Suojärvelle ja Sortavalaan. Rautalahdessa on huoltoasema.

Jänisjärven asemalla yhtyvät Lotinapeltoon, Suojärvelle ja Hiitolaan johtavat rautatiet. Radoilla on myös Harlun asema sekä Alatun ja Hämekosken pysäkit.

Seudun pääelinkeinot ovat metsäteollisuus ja maatalous. Alueella toimii kaksi puunjalostuslaitosta, kalanviljelylaitos ja leipomo. Jänisjoella on vuonna 1903 rakennettu Hämekosken ja vuonna 1936 valmistunut Harlun vesivoimalaitos.

Keskustaajaman palveluihin kuuluu lastentarha, koulu, kansantaiteen talo, poliklinikka, yleinen sauna, posti, ruokala ja muutama kauppa. Taajamassa on helluntailaiskirkko.

## Nähtävyydet ja matkailu
Harlun taajamalla on historiallisen asutuksen status. Sen rakennusmuistomerkkejä ovat 1800–1900-lukujen vaihteessa rakennettu pappila sekä 1800-luvun loppupuolelta peräisin oleva asuintalo ja lastentarhan talo. Taajamassa on toisessa maailmansodassa kaatuneiden neuvostosotilaiden hautapaikka. 

Rautalahden lähistöllä on lomakylä sekä kalastus- ja metsästysmaja ja Jänisjärven asemalla lomakylä. Matkailijoita houkuttelee Jänisjoen melontareitti.

## Lähteet
* 

### Viitteet

## Aiheesta muualla
Soinlahti (Iisalmi)

**Soinlahti** on kylä Iisalmen kaupungissa Pohjois-Savossa noin kahdeksan kilometriä keskustan pohjoispuolella. Kylä sijaitsee valtatien 5 sekä Iisalmi–Kontiomäki-rautatien varrella, Iso-Ii-järven itärannalla. 

Soinlahti on yksi Iisalmen Pohjoiskylistä, muut kylät ovat Lapinniemi ja Ryhälänmäki. Pohjoiskylien alueella asuu noin 800 asukasta. Vuoden 2018 lopussa Soinlahdessa asui Tilastokeskuksen taajama-aluerajauksen mukaan yhteensä 281 henkilöä.

Soinlahdessa toimii Soinlahden koulu (alakoulu). Kylässä sijaitsee myös Lunawoodin lämpöpuutehdas ja Anaika woodin saha. Aiemmin Soinlahdessa oli lisäksi tiilitehdas, jonka omisti Soinlahti Oy vuosina 1950–1975 ja myöhemmin Kymi Kymmene Oy 1976–1980. Vuonna 1980 Soinlahden tiilitehdas myytiin Perusyhtymälle ja lakkautettiin 1990-luvulla. Nykyään entisissä tiilitehtaan rakennuksissa toimii Lunawood. Kylässä on myös rautatieliikennepaikka, jolla ei kuitenkaan ole matkustajaliikennettä.

## Lähteet

## Aiheesta muualla
*Ylä-Savon karttapalvelu: Soinlahti
Lauhdutin

**Lauhdutin** on lämmönsiirrin, jossa virtaava höyry tai kaasu lauhdutetaan nesteeksi siirtämällä lämpöenergiaa fluidista toiseen virtaavaan aineeseen tai ympäristöön. Tavallisimpia käyttökohteita ovat voimalaitokset ja kompressorikylmäkoneet.

## Voimalaitoslauhdutin
Lauhduttimen tehtävä voimalaitosprosessissa on turbiinista tulevan matalapaineisen höyryn lauhduttaminen vedeksi, jotta sitä voidaan pumpata kiertoprosessissa takaisin höyrystimeen. Höyryn tiivistyessä lauhduttimeen muodostuva alipaine lisää turbiinin hyötysuhdetta. 

Lauhdutinta käytetään sekä lauhdevoimalaitoksissa että ydinvoimalaitoksissa. Näissä voimalaitoksissa tuotetaan vain sähköä, joten sen tuotannon hyötysuhde pyritään saamaan mahdollisimman suureksi, tavallisesti lauhdevoimalaitoksissa päästään noin 44 %:iin ja ydinvoimalaitoksissa noin 33 %:iin. Turbiiniin menevästä tuorehöyrystä saadaan eniten energiaa siirrettyä turbiinin pyörittämiseen ja siten sähkön tuotantoon generaattorissa, kun höyry paisuu mahdollisimman pieneen paineeseen. Tyypillisesti turbiinista tulevan höyryn paine on selvästi alle ilmanpaineen, joten lauhduttimessa pitää olla käytännössä tyhjiö höyryn virtaamisen aikaansaamiseksi. Tämä tuotetaan nk. ejektoreilla. Matalassa paineessa höyry tiivistyy vasta noin 20 °C:n lämpötilassa, joten lauhtumisessa vapautuva lämpö tulee johtaa vesistöön erityisellä lämmönvaihtimella eli lauhduttimella. Mikäli riittävän viileää vettä ei ole tarjolla, joudutaan käyttämään jäähdytystorneja, joissa lämpö siirretään ilmaan höyrystettävään veteen. Suomen oloissa jäähdytystorneja ei tavallisesti tarvita, sillä viileää vettä on tavallisesti riittävästi tarjolla. Lämpimämpien alueiden suurissa voimaloissa jäähdytystornit ovat tavallisia.

## Katso myös
*Jäähdytin
Soinlahden rautatieasema

**Soinlahden rautatieasema** () sijaitsee lähes Soinlahden kylän keskustassa Iisalmen ja Kontiomäen välisellä rataosalla. Asemalla ei ole matkustajapalvelua, tavaraliikenteen palvelut hoitaa Iisalmen asemalta saapuva jakelujuna. Bruno Granholmin suunnittelema vuonna 1904 valmistunut Soinlahden alkuperäinen asemarakennus tuhoutui tulipalossa 22.–23. joulukuuta 2000. Sähköistystöiden aikana vuosina 2004–2006 liikenteenohjaustilana toimi pieni parakkirakennus. Liikennepaikka jäi miehittämättömäksi linjavaihteeksi 15. syyskuuta 2006, kun kauko-ohjaus otettiin käyttöön.

## Lähteet

## Aiheesta muualla
*Vaunut.org: kuvia Soinlahdesta